open-index/open-wikipedia-markdown huggingface dataset:
कैंटरबरी टेल्स

**कैंटरबरी टेल्स**, (**कैंटरबरी किस्से**) इंग्लैंड के प्रसिद्ध कवि ज्योफ्रे चासर की अंतिम और सर्वोतम रचना है। यह कहानियों का संग्रह है,(दो गद्य-रूप में, बाइस पद्य रूप में)|{{= इससे अंग्रेजी साहित्य में आधुनिक अर्थ में जीवन के यथार्थ चित्रण की परंपरा का प्रारंभ होता है। इसमें कहानियों की उद्भावना स्वयं न करके समस्त यूरोपीय साहित्य तथा जनसाधारण में प्रचलित आख्यायिकाओं को इतिवृत्त का आधार बनाया गया है। इसी कारण उनमें विविधता है। जिस प्रकार कहानी कहनेवाले पात्रों में विविधता है, उसी प्रकार कहानियों में भी विभिन्न प्रकार की कहानियों को एक कड़ी में पिरोने की योजना चॉसर ने बड़ी चतुराई से बनाई है। कैंटरबरी टेल्स को अंग्रेजी साहित्य ही नही वरन यूरोपीय साहित्य की उत्कृष्ट रचनाओं में एक माना जाता है।

## पृष्ठभूमि
कैंटरबरी में टामस बेकेट की समाधि पर पूजा के निमित्त जानेवाले लगभग तीस यात्री, जो तत्कालीन ब्रिटिश समाज के विभिन्न स्तरों तथा व्यवसायों का प्रतिनिधित्व करते हैं, लंदन की एक सराय में एकत्र होते हैं। सराय के स्वामी की सलाह पर सब निश्चय करते हैं कि प्रत्येक यात्री जाते तथा लौटते समय दो-दो कहानियाँ सुनाएगा। जिस यात्री की कहानियाँ सर्वोतम होगी उसे सब मिलकर लौटते समय उसी सराय में अच्छी दावत देंगे। इस योजना के अनुसार कुल 120 कहानियाँ होनी चाहिए  लेकिन कहानियाँ अपूर्ण भी हैं।

कैंटरबरी टेल्स की इस योजना ने चॉसर को अपनी बहुमुखी प्रतिभा की अभिव्यक्ति का अच्छा अवसर दिया। यात्रियों के चुनाव में उन्होंने तत्कालीन ब्रिटिश समाज के सभी वर्गों के प्रतिनिधित्व का ध्यान रखा। स्त्री और पुरुष, चर्च, व्यापार एवं कृषि से संबंधित प्राय: सभी स्तरों के लोग यहाँ इकट्ठे मिलते हैं। इस प्रकार अपने पात्रों के माध्यम से इन्होंने अपने युग के ब्रिटिश समाज का व्यापक चित्र प्रस्तुत करने की चेष्टा की है

## महत्व
एक ओर उनके पात्र हमारे सामने अपने वर्ग या व्यवसाय की सारी विशेषताओं के साथ उपस्थित होते हैं, साथ ही वे अपने चरित्र के व्यक्तिगत गुणदोषों का भी स्पष्ट परिचय देते हैं। अंग्रेजी साहित्य के जिस युग में मानव चरित्र के यथार्थ चित्रण की परंपरा अज्ञात थी चॉसर ने सजीव पात्रों का निर्माण कर इस क्षेत्र में क्रांति उत्पन्न की। अपने पात्रों के चित्रण में चॉसर ने व्यंग्य और हास्य का सहारा लिया है। उनकी छोटी-मोटी कमजोरियों पर मीठी चुटकी लेने से वे बाज नहीं आए हैं। वे अपनी त्रुटियों पर भी उसी प्रकार हँसते हैं जैसे दूसरे की त्रुटियों पर। उनका विशाल हृदय उदारता से भरा है। मनुष्य मात्र से उन्हें सहानुभुति है। इन सभी गुणों के कारण कैंटरबरी टेल्स अंग्रेजी साहित्य ही नही वरन् यूरोपीय साहित्य की उत्कृष्ट रचनाओं में एक माना जाता है। 

## बाहरी कड़ियाँ
* Modern Translation and Other Resources at eChaucer
* The Canterbury Tales Project: publishing transcripts, images, collations and analysis of all surviving 15th century copies

;श्रब्य (Audio clips)
* Audio clip from the first part of the Miller's Tale
* Audio clip from the second part of the Miller's tale
* Audio clip from the prologue of the Canterbury Tales
* Audio clip from The Miller's Tale and The Second Nun's Tale

;आनलाइन पाठ
* ''The Canterbury Tales'', complete text and audio at PublicLiterature.org
* "Modern English translation of the Canterbury Tales"
* Chaucer's Canterbury Tales ~ Presented by ELF
* The Canterbury Tales: A Complete Translation into Modern English
* Geoffrey Chaucer's Canterbury Tales

टेल्स, कैंटरबरी
टेल्स, कैंटरबरी
कैलाश मन्दिर, एलोरा

**कैलास मंदिर** महाराष्ट्र के छत्रपती संभाजीनगर जिले के  एलोरा में स्थित मन्दिरों की शृंखला में से सबसे बड़ा मन्दिर है। यह मन्दिर शैल (चट्टानों) को काटकर बनाया गया है । संसार में अपने ढंग का अनूठा वास्तु है जिसे मालखेड स्थित राष्ट्रकूट वंश के नरेश कृष्ण (प्रथम) (757-783 ई0) में निर्मित कराया था। 

right|thumb|300px|कैलास मन्दिर में पत्थर को काटकर बना सुन्दर स्तम्भ

अन्य मन्दिरों की तरह भीतर से कोरा है, बाहर से मूर्ति की तरह समूचे पर्वत को तराश कर इसे द्रविड़ शैली के मंदिर का रूप दिया गया है। अपनी समग्रता में २७६ फीट लम्बा , १५४ फीट चौड़ा यह मंदिर केवल एक चट्टान को काटकर बनाया गया है। इसका निर्माण ऊपर से नीचे की ओर किया गया है। इसके निर्माण के क्रम में अनुमानत: ४० हज़ार टन भार के पत्थारों को चट्टान से हटाया गया। इसके निर्माण के लिये पहले खंड अलग किया गया और फिर इस पर्वत खंड को भीतर बाहर से काट-काट कर 90 फुट ऊँचा मंदिर गढ़ा गया है। मंदिर के भीतर और बाहर चारों ओर मूर्ति-अलंकरणों से भरा हुआ है। इस मंदिर के आँगन के तीन ओर कोठरियों की पाँत थी जो एक सेतु द्वारा मंदिर के ऊपरी खंड से संयुक्त थी। अब यह सेतु गिर गया है। सामने खुले मंडप में नन्दी है और उसके दोनों ओर विशालकाय हाथी तथा स्तंभ बने हैं। यह कृति भारतीय वास्तु-शिल्पियों के कौशल का अद्भुत नमूना है।

## छवि-दीर्घा

Image:Ellora Caves, India, Kailash Temple.jpg
Image:Kailash-elephant.jpg
Image:Ellora Kailash temple overview.jpg
Image:Ellora Kailash temple Shiva panel.jpg
Image:Kailash-shiva-linga.jpg
Image:Kailash Temple (Cave 16) in Ellora Caves.jpg
Image:Ellora Kailash temple Nataraj painted panel.jpg|नटराज शिव


## सन्दर्भ

## इन्हें भी देखें
*कैलाशनाथ मंदिर, कांचीपुरम

कैलास
कैलास
कैलास
इस्लाम एवं अन्य धर्म

अन्य धर्मों से इस्लाम का संपर्क समय और परिस्थ्ति से प्रभावित रहा है। यह संपर्क मुहम्मद साहब के समय से ही शुरु हो गया था। उस समय इस्लाम के अलावा अरब में ३ परम्पराओं के मानने वाले थे। एक तो अरब का पुराना धर्म जोकि इस्लाम यानि दीने इब्राहीमी था (जो अब तक लुप्त हो चुका था) था जिसकी वैधता इस्लाम ने नहीं स्वीकार की। इसका कारण था कि दीने इब्राहीमी के मानने वाले मुशरिक हो चुके थे जो कि इस्लाम के मूल सिद्धांतों के विरुद्ध था। २- ईसाई धर्म और ३- यहूदी धर्म को इस्लाम ने वैध तो स्वींकार कर लिया पर इस्लाम के अनुसार इन धर्मों के अनुयायियों और पुजारियों ने इनमें बदलाव कर दिये थे। मुहम्म्द साहब ने अपने मक्का से मदीना पहुंचने के बाद वहाँ के यहूदियों के साथ एक संधि करी जिसमें यहूदियों की धार्मिक और सांस्कृतिक स्वायत्तता को स्वींकारा गया। अरब बहुदेववादियों के साथ भी एक संधि हुई जिसे हुदैबा की सुलह कहते हैं। 

मुहम्मद साहब के बाद से अक्सर राजनैतिक कारण अन्य धर्मों की ओर् इस्लाम का व्यवहार निर्धारित करते आये हैं। जब राशिदून खलीफाओं ने अरब से बाहर कदम रखा तो उनका सामना पारसी धर्म से हुआ। इन सभी धर्मों के अनुयायियों को जिम्मी कहा गया। मुसलमान खलीफाओं को इन्हें एक शुल्क देना होता था जिसे जिज़्या कहते हैं। इसके बदले राज्य उन्हें सुरक्षा देता था और आम मुसलमानों की तरह उन्हें सेना में शामिल होने और ज़कात देने (एक सालाना दान जो हर मुसलमान को गरीबों को देना अनिवार्य है) के लिये मजबूर नहीं करता था।
 
भारत में इस्लाम का आगमन तो अरब व्यापारी ७वीं सदी में ही ले आये थे। लेकिन भारत में प्रारंभिक मुस्लिम सुल्तानों का आना १०वीं सदी में ही हुआ। अब तक आधिकारिक रूप से इन सुलतानों का इस्लामी खलीफाओं से कोई संबंध नहीं था। इसलिये इन सभी ने अपनी अपनी समझ के हिसाब से हिन्दू धर्म कि ओर अपना रवैया अपनाया। शुरु में कुछ मुस्लिम सुल्तानों ने हिन्दू धर्म कि कच्ची समझ के कारण उसे पुराने अरब के बहुदेववाद के साथ जोड़ा। १०वीं सदी तक दोनों धर्मों के अनुयायियों के बीच के सतही मतभेदों ने एक धार्मिक मनमुटाव की भावना थी। धीरे धीरे यह भावना लुप्त हो गयी। सूफी संतों और भक्ती आंदोलन ने इस मनमुटाव को दूर करने में बहुत अहम भूमिका निभाई।

## इस्लाम की अन्य धर्मो के प्रति व्यवहार की आलोचना
विश्व के प्रमुख धर्मों में इस्लाम ही एक धर्म है जो इसे न मानने वालों के लिये विशेष रूप के व्यवहार एवं नियम का प्रावधान किया है। विशेष विवरण के लिये "**[[इस्लाम की आलोचना]]**" देखें।

## इन्हें भी देखें
*इस्लाम की आलोचना
*काफिर
*धिम्मी
*जजिया कर
*बामियान के बुद्ध का विध्वंस
*गैर-इस्लामी पूजा-स्थलों का मस्जिद में परिवर्तन
*आईएसाअईएस द्वारा सांस्कृतिक विरासतों का नाश

## सन्दर्भ

श्रेणी:इस्लाम
सलाह

**सलाह** एक मनोवैग्यानिक प्रक्रिया है जिसके अन्तर्गत एक व्यक्ति दूसरे के विचार, भावनाएं, एवं  व्यवहार को संचालित करता है। 

* सलाहः हिंदुस्तानी बोली का एक शब्द जिसका अर्थ मशवरा या परामर्श देना होता है।
* सलाह: नमाज के लिये प्रयुक्त शब्द।
सौम

**सौम**: () और बहुवचन **सियाम** अरबी भाषा के शब्द हैं। व्रत उपवास को अरबी में "सौम" कहते हैं। रमज़ान के पवित्र माह में रोज़ा रखना मुसलमानों पर फ़र्ज़ (अनिवार्य) है। उर्दू और फ़ारसी भाषा में सौम को "**रोज़ा**" कहते हैं।  इस्लाम के पांच मूल स्तंभ  में से एक *सौम* है। जिसका अर्थ है रुक जाना।रोज़े के तक़वा,  पाप से दूरी, भूख को जानना और अल्लाह से माफ़ी जैसे बुनियादी मक़सद भी हैं | 

## नाम
जैसे के सौम अरबी भाषा का शब्द है। अरबी देशों में इसको सौम के नाम से ही जाना जाता है। लेकिन फ़ारसी भाषा के असर रुसूख रखने वाले देश जैसे, तुर्की, ईरान, पाकिस्तान, भारत, बंग्लादेश, में इसे रोज़ा के नाम से जाना जाता है। मलेशिया, सिंगपूर, ब्रूनै जैसे देशों में इसे *पुआसा* कहते हैं, इस शब्द का मूल संस्कृत शब्द उपवास है।

## सौम (रोज़ा) और रमज़ान

रमजान मास को अरबी में माह-ए-सियाम भी कहते हैं रमजान का महीना कभी २९ दिन का तो कभी ३० दिन का होता है। इस महीने में उपवास रखते हैं।

## रोज़े का तरीक़ा

* सहरी: उपवास के दिन सूर्योदय भोर में फ़ज्र की नमाज़ और अज़ान से पहले कुछ खालेते हैं जिसे सहरी कहते हैं। 

* इफ़्तारी: दिन भर न कुछ खाते हैं न पीते हैं। शाम को सूर्यास्त समय के बाद खाते पीते हैं जिसे इफ़्तारी कहते हैं।
## रोजे के नियम
'रोज़े' के कुछ नियम हैं, कुछ काम एसे होते हैं जिन के करने से रोज़ा टूट (खतम हो) जाता है, ओर उन से मिलते जुलते कुछ काम एसे होते हैं जिन के करने से रोजे पर कोई असर नहीं पड़ता, जिन कारणों से रोज़ा टूट जाता है वह दो प्रकार के होते हैं, एक वह जिन की वजह से रोज़े की क़ज़ा के साथ-साथ कफ्फारा भी वाजिब होता है और दूसरा वह जिन जिन की वजह से सिर्फ रोज़े की क़ज़ा करनी पड़ती है, कफ्फरा वाजिब नहीं होता।

## वह चीज़ें जिन से रोज़ा टूट जाता है और कफ्फारा भी वाजिब होता है

कुछ चीज़ें एसी हैं कि अगर रोज़ा दार उन में से कोई एक भी अपनी मरज़ी से जान बूझ कर बग़ैर मजबूरी के कर ले तो उस पर क़ज़ा ओर कफ्फारा दोनों वाजिब हो जाते हैं:

तक़रीबन पंद्रह चीज़ें एसी हैं कि अगर रोज़ा दार उन में से कोई एक भी अपनी मरज़ी से जान बूझ कर बग़ैर मजबूरी के कर ले तो उस पर क़ज़ा ओर कफ्फारा दोनों वाजिब हो जाते हैं:

1. हम्बिसतरी करना, (मियां-बीवी का रोज़े की हालत में शारीरिक संबंध बनाना, दोनों पर क़ज़ा ओर कफ्फारा दोनों वाजिब हो जाते हैं), 2. जान बूझ कर खाना, 3. पीना,(चाहे एसी चीज़ हो जो बतौरे ग़िज़ा के खाई जाती हो या एसी जो बतौरे दवा के इस्तेमाल की जाती हो) 4. बारिश का क़तरा जो मुंह में पड़ गया हो निगल लेना, 5. गैंहू खाना, 6. गैंहू चबाना, 7. गैंहू का दाना निगल लेना, 8. तिली का दाना या उस जैसी कोई चीज़ बाहर से मुंह में ले जाकर निगलना, 9. सूंधी मिट्टी खाना, 10. अगर किसी की आदत सामान्य मिट्टी खाने की हो तो उस के लिए सामान्य मिट्टी का भी यही हुक्म है, 14. नमक खाना!इन कामों से क़ज़ा ओर कफ्फारा दोनों के वाजिब होने के लिए तीन चीजों का होना जरूरी है,1. मरज़ी से किया हो, 2. मजबूर न हो, 3. जान बूझ कर किया हो।https://junaidkabeer.blogspot.com/2020/05/blog-post_12.html?m=1



## क़ुर'आन में सौम
क़ुरआन में रोज़े के बारे में यूं प्रकटित होता है:

## क़ुर'आन में सौम के प्रकार
# आहार का सौम (सौम उत त'आम).
# धन का सौम (सौम उल माल).
# शब्द का सौम (सौम उल कलाम).

साधारण रूप में "सौम" का अर्थ "उपवास" (आहार का सौम) है।

## इन्हें भी देखें
* नमाज़
* रमजान
* हज
## बाहरी कड़ियाँ
*रमज़ान अल्लाह का एक उपहार
*रमज़ानुल मुबारक - फ़ज़ाइल और मसाइल

## सन्दर्भ

श्रेणी:रमज़ान
श्रेणी:इस्लाम के पाँच मूल स्तंभ
श्रेणी:इस्लाम
श्रेणी:क़ुरआन
भारतीय जन संचार संस्थान

**भारतीय जन संचार संस्थान** (Indian Institute of Mass Communication) भारत का प्रमुख मीडिया कॉलेज है, जिसे भारत सरकार के सूचना और प्रसारण मंत्रालय द्वारा संचालित किया जाता है। यह एक स्वायत्तशासी संस्थान है। भारत में जन संचार के प्रशिक्षण, अध्ययन और अनुसंधान के लिए यह एक अग्रणी संस्थान है। इसकी स्थापना 17 अगस्त 1965 को यूनेस्को की सहायता से हुई थी। इसका उद्घाटन तत्कालीन सूचना और प्रसारण मंत्री श्रीमती इंदिरा गाँधी ने किया था।

## संस्थान
संस्थान का मुख्यालय नई दिल्ली में है और इसके पांच क्षेत्रीय कार्यालय आईजोल (मिजोरम), अमरावती (महाराष्ट्र), ढेकनाल (ओडिसा, कोट्टायम (केरल और जम्मू व कश्मीर में हैं। यह संस्थान अनुभवी एवं स्थायी संकाय सदस्यों और बेहतर आधारभूत सुविधाओं के कारण अग्रणी मीडिया स्कूल है। इस संस्थान में संकाय और छात्र का अनुपात 1:8 है, जो किसी भी मीडिया स्कूल से बेहतर है। इस संस्थान में प्रवेश के लिए सबसे अधिक आवेदन प्राप्त होते हैं और प्रत्येक 100 आवेदन में से बमुश्किल 2-3 आवेदकों को ही प्रवेश मिल पाता है। प्रवेश लिखित परीक्षा के आधार पर लिया जाता है। संस्थान के संकाय सदस्यों में के.एम.श्रीवास्तव, जयश्री जेठवानी, एस.आर.चारी, विजय परमार, गीता बामजई, शिवाजी सरकार, हेमंत जोशी, आनंद प्रधान सहित कई प्रतिष्ठित नाम शामिल हैं। श्री अजय मित्तल, भा.प्र.से.संस्थान के अध्यक्ष और श्री के.जी। सुरेश इसके प्रबंध निदेशक हैं।

## पाठ्यक्रम
भारतीय जन संचार संस्थान में प्रिंट मीडिया, फोटो पत्रकारिता, रेडियो पत्रकारिता, टेलीविजन पत्रकारिता, संचार अनुसंधान, विज्ञापन और जन संपर्क सहित तमाम मीडिया विषयों पर प्रशिक्षण दिया जाता है। संस्थान द्वारा एकवर्षीय स्नातकोत्तर डिप्लोमा पाठ्यक्रम चलाये जाते हैं, जिनमें हिंदी, अंग्रेजी तथा ओडिया भाषा में पत्रकारिता के साथ-साथ विज्ञापन व जन संपर्क, रेडियों व टीवी पत्रकारिता एवं फोटो पत्रकारिता के पाठ्यक्रम शामिल हैं। भारतीय सूचना सेवा के अधिकारियों को यहॉ प्रशिक्षण दिया जाता है। साथ ही गुट-निरपेक्ष और अन्य विकासशील देशों के लिए विकास पत्रकारिता के पाठयक्रम संचालित किए जाते हैं।

## उल्लेखनीय पूर्व छात्र
* अंशु गुप्ता, सामाजिक कार्यकर्ता तथा गूँज नामक गैर-सरकारी संगठन के संस्थापक
* चित्रा सुब्रमणियम, बोफोर्स घोटाले को प्रकाश में लाने वाली पत्रकार
* दीपक चौरसिया, इंडिया न्यूज के प्रमुख सम्पादक
* रवीश कुमार, NDTV इंडिया में वरिष्ठ कार्यकारी संपादक
* सुधीर चौधरी, जी न्यूज के मुख्य सम्पादक 
* ऐश्वर्या रतुपर्णा प्रधान, भारत की पहली खुले तौर पर ट्रांसजेंडर सिविल सेवक हैं।
* निधि राज़दान, NDTV 24x7 की एंकर 
* हसलीन कौर, अभिनेत्री, मॉडल और मिस इंडिया पृथ्वी 2011
* राजप्रताप सिहं, असिस्टेंट डायरेक्टर, मुंबई

## सन्दर्भ

## बाहरी कड़ियाँ
* '''भारतीय जन संचार संस्थान''' का जालघर

श्रेणी:शिक्षा
श्रेणी:पत्रकारिता
राधाकृष्ण

बिहार में जन्में **राधाकृष्ण** हिन्दी के यशस्वी कहानीकार हैं। आपकी कहानियों में देश एवं समाज की कुरीतियों पर गहरा व्यंग्य रहता है। भाषा सरल, सीधी किन्तु हृदयग्राही है। आपके अब तक कई उपन्यास तथा कहानी संग्रह प्रकाशित हो चुके हैं, जिनमें रूपान्तर एवं सजला को हिन्दी-साहित्य में समुचित आदर मिला है।

श्रेणी:हिन्दी साहित्यकार
मोम की पर्त

thumb|200px|वैक्स कोटिंग वाले फल चमकदार होने से मन लुभाते हैं
**मोम की पर्त** (अंग्रेज़ी:*[[मोम की पर्त|वैक्स कोटिंग]]*) फलों और सब्जियों को अधिक दिनों तक सुरक्षित रखने का आधुनिक तरीका है, किंतु इसे प्रेज़र्वेशन से भिन्न समझें। इसका प्रयोग विशेषकर परिवहन के समय फलों और सब्जियों को सड़ने और गलने से बचाने के लिए किया जाता है। इसमें एक प्रकार का खाद्य मोम (*एडीबल वैक्स*) का प्रयोग होता है। इस खाद्य मोम की एक महीन पर्त फलों और सब्जियों के छिलके के ऊपर चढ़ाई जाती है। इससे ये फल, इत्यादि आठ से बारह दिनों तक मौसम के प्रभाव से बचे रहते हैं व सड़ते या गलते नहीं हैं। यह मोम स्वास्थ्य पर भी प्रतिकूल प्रभाव नहीं डालता है, यदि खाद्य मोम ही प्रयोग किया गया है। एक सर्वेक्षण के अनुसार कृषि उत्पादों का लगभग ६५ प्रतिशत ही बाजारों तक पहुंच पाता है, बाकी परिवहन के दौरान खराब होकर बेकार हो जाता है। इस प्रकार किसानों के लाभ में भी फर्क पड़ता है, व दूसरी ओर ये फलों के मूल्व की वृद्धि करता है।

इस प्रक्रिया के लिए प्रयोग होने वाला के खाद्य श्रेणी का मोम सेंपरफ्रेश है, जिससे फलों और सब्जियों पर कोटिंग करने से इनकी ताजगी कई दिनों तक बनी रहती है। फलों और सब्जियों पर पर्त चढ़ाने का यह बहुत सस्ता तरीका है। साधारण मोम की पर्त मात्र उन फलों व सब्जियों पर चढ़ायी जाती थीं, जिनके छिलके मोटे होते थे, जैसे लौकी, तुरई आदि, किंतु बाजारों में उपलब्ध नये मोम सेंपरफ्रेश को किसी भी तरह के छिलके (मोटे हों या पतले) वाले फलों और सब्जियों पर चढ़ाई जा सकती है। सेंपरफ्रेश से पर्त चढ़ाने के लिए उसमें ओलिक एसिड और ट्राईइथेलॉल एमाइन का मिश्रण बनाते हैं। फिर इस घोल से फलों और सब्जियों पर छिड़काव किया जाता है। अन्य खाद्य मोम की पर्त चढ़ाने के लिए सब्जियों को मोम के पिछले घोल में डुबाकर निकाल लिया जाता है और इसे छाया में सूखा लिया जाता है। इस प्रक्रिया से सब्जियों पर जल्दी फफूंद नहीं लगती। यहां ये ध्यानयोग्य है, कि सेंपरफ्रेश की पर्त चढ़ाने के बाद भी फलों और सब्जियों को छाया में सुखाना उतना ही आवश्यक होता है। इस प्रकार रखरखाव व परिवहन की असुविधा के कारण किसानों को होने वाले भारी नुकसान से बचने का यह बेहतर तरीका है। सेंपरफ्रेश एवं अन्य खाद्य मोम आसानी से बाजार में उपलब्ध होते हैं। फलों और सब्जियों पर इस मोम की पर्त चढ़ाने का खर्च लगभग १५-१५ पैसे प्रति किलो आता है। इसके अलावा इस पर्त को चढ़ाने के बाद फलों में चमक भी आ जाती है, जो ग्राहकों को लुभाती हैं। कृषि अनुसंधानों में यह पाया गया है कि कानरेवा वैक्स की पर्त चढ़ाने से सब्जियों की चमक तो बढ़ती ही है, साथ ही नमी बरकरार रहने से लंबी अवधि तक इनको भंडारगृह में रख कर किसान इनको ओने-पौने दामों पर बेचने की मजबूरी से बच सकते हैं।

मानक मोम की पर्त के अलावा अन्य सस्ते उपलब्ध मोम स्वास्थ्य के लिए हानिकारक भी हो सकते हैं। इनमें खासकर विदेशों से आने वाले फलों आदि से सावधाण रहना चाहिये। छत्रपति शाहूजी महराज चिकित्सा विश्वविद्यालय, लखनऊ के औषधि विभाग के पूर्व विभागाध्यक्ष प्रो॰ सी.जी. अग्रवाल के अनुसार विदेशों से आयातित मोम की पर्त वाले फल विशेषकर सेब किसी भी तरह से स्वास्थ्य के लिए अच्छा नहीं है। यह मोम पाचन क्रिया को हानि पहुंचा सकता है और इसमें उपस्थित रसायन धीरे-धीरे पेट में एकत्र होकर आंतों को निकसान पहुंचाते हैं जिससे अल्सर होने का खतरा संभव है। कार्सोजेनिक होने के कारण यह यकृत और वृक्क को भी क्षति पहुंचा सकते हैं।
## सन्दर्भ


## बाहरी कड़ियाँ
* वैक्स कोटिंग से कहीं ज्यादा मिलेंगे सब्जियों के दाम।दैनिक भास्कर।।२९ दिसम्बर, २००९

श्रेणी:फल
श्रेणी:सब्ज़ी
श्रेणी:संरक्षण
श्रेणी:बचाव
गोवर्धनाचार्य

**गोवर्धनाचार्य** एक भक्त कवि थे जो जयदेव के समकालीन थे। वे बंगाली कवि थे। आर्यासप्तशती नामक मुक्तक कविताओं का संग्रह गोवर्धन की कृति मानी जाती है।

## परिचय
जयदेव के गीतगोविंद में गोवर्धनाचार्य को रससिद्ध कवि कहा गया है। जयदेव, बल्लालसेन के पुत्र लक्ष्मणसेन के समय बंगाल के एक सुप्रसिद्ध भक्त कवि हो गए हैं। लक्ष्मणसेन की सभा में पांच रत्न थे, ऐसी प्रसिद्धि सर्वविदित है। उन पांच रत्नों में गोवर्धनाचार्य का नाम भी गिना जाता है। अत: गोवर्धनाचार्य जयदेव के समकालीन कवि रहे होंगे और चूँकि जयदेव गोवर्धन का उल्लेख सुप्रसिद्ध कवि के रूप में करते हैं अत: गोवर्धन जयदेव के पूर्व की ख्याति प्राप्त कर चुके होंगे। लक्ष्मणसेन का काल बारहवीं सदी का उत्तरार्ध माना जाता है और यही गोवर्धन का भी काल ठहरता है। गोवर्धन बंगाली कवि थे-उनका जन्म या निवासस्थान बंगाल ही रहा होगा इसमें संदेह की गुंजाइश कम है। परंतु इसके अतिरिक्त गोवर्धन के बारे में और कोई जानकारी हमें नहीं है।

## आर्यासप्तशती
**आर्यासप्तशती** नामक मुक्तक कविताओं का संग्रह गोवर्धन की कृति मानी जाती है। इसमें 700 आर्याएँ संग्रहीत होनी चाहिए परंतु विभिन्न संस्करणों में आर्याओं की संख्या 760 तक पहुंच गई है। अत: यह कहना कठिन है कि उपलब्ध आर्यासप्तशती क्षेपकों से रहित है। मध्ययुग में यह संग्रह काफी लोकप्रिय था और उसकी आर्याओं की छाया लेकर बहुत सी फुटकर रचनाएँ लिखी गईं। बिहारी कवि की "सतसई" इस संग्रह से बहुत प्रभावित है। आर्यासप्तशती में ही यह उल्लेख मिलता है कि जो शृंगाररस की धारा प्राकृत में ही उपलब्ध थी उसको संस्कृत में अवतरित करने के लिये यह प्रयास किया गया है। यहाँ संकेत हाल की "गाथासप्तशती" की ओर है। हाल ने प्राकृत गाथाओं में शृंगारपरक रचनाएँ निबद्ध की है। गोवर्धन ने इन्ही गाथाओं को अपनी आर्याओं का आदर्श बनाया। प्राकृत का गाथाछंद, संस्कृत के आर्याछंदों के अधिक निकट है अत: गोवर्धन ने आर्याछंद को ही रचना के लिये चुना। केवल छंद में ही नहीं अपितु भावचित्रण में भी गोवर्धन हाल का बहुधा अनुकरण करते हैं। परंतु इससे यह नहीं समझना चाहिए कि आर्यासप्तशती, गाथासप्तशती का संस्कृत अनुवाद मात्र है। जब भी गोवर्धन किसी गाथा के भाव को व्यक्त करना चाहते हैं, वे उसमें अपनी मौलिक प्रतिभा के प्रदर्शन से नहीं चूकते। अत: आर्यासप्शती गाथासप्तशती से स्थूलरूप में प्रभावित होते हुए भी अपने आपमें मैलिक है।

शृंगार की अभिव्यक्ति के लिये गोवर्धन को आचार्य माना जाता है। इनको रचनाओं में शृंगार का उद्दाम रूप खुलकर आया है। कहीं-कहीं तो नग्न चित्रण अपनी नग्नता के कारण रसाभास उत्पन्न कर देते हैं। एक जगह तो गोवर्धन ने प्रेम में शव के चुंबन की भी बात कही है। परंतु अभिव्यक्ति की तीव्रता, अलंकारसंयोजना तथा व्यंजना की गंभीरता के कारण गोवर्धनाचार्य की गणना सत्कवियों में की जा सकती है।

श्रेणी:भक्त कवि
श्रेणी:संस्कृत
ग्रन्थि

ग्रंथि कोशिकाओं का एक ऐसा समूह है जो शरीर के विकास के लिये आवश्यक हार्मोनों व प्रोटीन का स्त्रांव करती है व संश्लेषण  करती हैं ।

## परिचय
जीवों के शरीर में अनेक ग्रंथियाँ होती हैं। ये विशेषतया दो प्रकार की हैं-
* एक वे जिनमें स्राव बनकर वाहिनी द्वारा बाहर आ जाता है। ये बहिःस्रावी ग्रंथि / exocrine gland कहलाती है ।
* दूसरी वे जिनमें बना स्राव बाहर न आकर वहीं से सीधा रक्त में चला जाता है। ये अंतःस्रावी ग्रंथियाँ (endocrine gland) कहलाती है।

कुछ ग्रंथियाँ ऐसी भी हैं जिनमें दोनों प्रकार के स्राव बनते हैं। एक स्राव वाहिनी द्वारा ग्रंथि से बाहर निकलता है और दूसरा वहीं रक्त में अवशोषित हो जाता है।

## लसीका ग्रन्थियाँ
मानव-शरीर में सबसे अधिक संख्या लसीका ग्रंथियों (Lymbh glands) की है। वे असंख्य हैं और लसीका वाहिनियों (Lymphatics) पर सर्वत्र जहाँ-तहाँ स्थित हैं। अंग के जोड़ों पर तथा उदर के भीतर आमाशय के चारों ओर और वक्ष के मध्यांतराल में भी इनकी बहुत बड़ी संख्या स्थित है। ये वाहिनियों द्वारा परस्पर जुड़ी हुई हैं। वाहिनियों और इन ग्रंथियों का सारे शरीर में रक्तवाहिकाओं के समान एक जाल फैला हुआ है।

ये लसीका ग्रंथियाँ मटर या चने के समान छोटे, लंबोतरे या अंडाकार पिंड होते हैं। इनके एक और पृष्ठ पर हलका गढ़ा सा होता है, जो ग्रंथि का द्वार कहलाता है। इसमें होकर रक्तवाहिकाएँ ग्रंथि में आती हैं और बाहर निकलती भी हैं। ग्रंथि के दूसरी ओर से अपवाहिनी निकलती है, जो लसीका को बाहर ले जाती है और दूसरी अपवाहिनियों के साथ मिलकर जाल बनाती है। ग्रंथि को काटकर सूक्ष्मदर्शी द्वारा देखने से उसमें एक छोटा बाह्य प्रांत दिखाई पड़ता है, जो प्रांतस्थ (कारटेक्स, cortex) कहलाता है। ग्रंथि में आनेवाली वाहिकाएँ इसी प्रांतस्थ में खुलती हैं। ग्रंथि का बीच का भाग अंतस्थ (Medulla) कहलाता है, जो द्वार के पास ग्रंथि के पृष्ठ तक पहुँच जाता है। यहीं से अपवाहिनी निकलती है, जो लसीका और ग्रंथि में उत्पन्न हुए उन लसीका स्त्रावों को ले जाती है जो अंत में मुख्य लसीकावाहिनी द्वारा मध्यशिरा में पहुँच जाते हैं।    ।।।।
अतः मनुष्य की सबसे बडी ग्रन्थि यकृत होती है....arlyf

## अन्य ग्रन्थियाँ
यकृत (लीवर) शरीर की सबसे बड़ी ग्रंथि कहलाती है। प्लीहा, अग्न्याशय, अंडग्रंथि, डिंबग्रंथि - इन सबकी ग्रंथियों में ही गणना की जाती है। आमाशय की भित्तियों में बहुसंख्या में स्थित पाचनग्रंथियाँ जठर रस का निर्माण करती हैं। इसी प्रकार सारे क्षुद्रांत की भित्तियों में स्थित असंख्य ग्रंथियाँ भी रसोत्पादन करती हैं, जो आंत्र के भीतर पहुँचकर पाचन में सहायक होता है। कर्णमूल, जिह्वाघर तथा अधोहनु ग्रंथियाँ लालारस बनाती हैं, जिसका मुख्य काम कार्बोहाइड्रेट को पचाकर ग्लूकोज़ या डेक्सट्रोज़ बनाना है। त्वचा भी असंख्य सूक्ष्म ग्रंथियों से परिपूर्ण है, जो स्वेद (पसीना) तथा त्वग्वसा (Sebum) बनाती हैं।

## मानव शरीर की विभिन्न ग्रंथियां और स्रावित हार्मोन

श्रेणी:जीव विज्ञान
*
डबलिन

**डबलिन** आयरलैंड की राजधानी, सबसे बड़ा शहर तथा मुख्य बन्दरगाह है।

## परिचय
यह आयरलैंड गणतंत्र का, देश के पूर्वी समुद्री किनारे, लिफि नदी (Liffey) के मुहाने पर स्थित, सबसे बड़ा तथा मुख्य नगर है। यहाँ पर ८०० ई० में वाइकिंग (Viking) लोगों ने एक नगर बसाया जो बाद में डब्लिन नाम से प्रसिद्ध हुआ। लिफि नदी का पानी काले रंग का है जिसकी छाप इस नगर के नामकरण पर पड़ी है। गैलिक भाषा में 'डब्लिन' का अर्थ 'काला पानी' होता है।

नॉर्मन सैनिकों ने इस नगर को इंग्लैंड से ११७० ई० में जीत लिया तथा इसे आयरलैंड का मुख्य नगर घोषित किया। इस नगर का निरंतर विकास एवं विस्तार १७वीं शताब्दी में तीव्र गति के साथ हुआ जब यहाँ पर चौड़ी-चौड़ी सड़कों विशाल महलों तथा उद्यानों का निर्माण हुआ। युद्धों के कारण यह नगर दूसरे देशों को बराबर हस्तांतरित होता रहा। आयरिश लोगों का अंतिम स्वतंत्रता संग्राम १९२१ ई० में हुआ जिसके पश्चात् यह इंग्लैंड के शासन से अलग होकर गणतंत्र हो गया। 

यहाँ पर अनेक ऐतिहासिक भवन हैं। डब्लिन किला एक समय वायसराय लोगों का निवासस्थान था, लींस्टर हाउस (Leinster House) १७०० ई० में बना। यहाँ के बड़े चौराहे, उद्यान तथा लंबी चौड़ी सड़कें प्रसिद्ध हैं। यहाँ का फोनेक्स पार्क १७६० एकड़ भूमि पर फैला विश्व के बड़े पार्कों में से एक है। यहाँ पर दो विश्वविद्यालय हैं - राष्ट्रीय विश्वविद्यालय की स्थापना १९०८ ई० में तथा डब्लिन विश्वविद्यालय की स्थापना १९५१ ई० में ट्रिनिटी कॉलेज के रूप में हुई। इंग्लैंड की महारानी एलिजाबेथ प्रथम द्वारा इसका शिलान्यास हुआ।

श्रेणी:यूरोप में राजधानियाँ
श्रेणी:आयरलैण्ड
ग्रिगनार्ड के अभिकर्मक

**ग्रीगनार्ड के अभिकर्मक** (Grignard Reagents) मैग्नीशियम के धात्वीय कार्बनिक (organometallic) यौगिक हैं, जो अपने आविष्कर्ता विक्टर ग्रीगयार्ड (Victor Grignard) के नाम पर "ग्रीनयार्ड अभिकर्मक" कहलाते हैं। विक्टर ग्रिगनार्ड फ्रांसीसी रसायनज्ञ थे। अन्य कार्बनिक यौगिकों के संश्लेषण में इनका बहुत ही महत्वपूर्ण स्थान है। कार्बन-कार्बन बंधों के निर्माण के लिये ग्रिगनार्ड अभिक्रिया अत्यन्त महत्वपूर्ण है। इसके अतिरिक्त कार्बन-फास्फोरस, कार्बन-टिन, कार्बन-सिलिकॉन, कार्बन-बोरान आदि कार्बन के साथ विषम-परमाणु वाले बंध (carbon-heteroatom bonds) बनाने में इस अभिक्रिया का बहुत महत्व है। 

ग्रिगनार्ड अभिक्रिया में एल्किल- या एरिल मैगनिशियम हैलाइड (जिन्हें "ग्रिगनार्ड अभिकर्मक" कहते हैं) न्यूक्लिओफाइट के रूप में काम करते हैं और ध्रुवीय बंधों में मौजूद एलेक्ट्रोफिलिक कार्बन परमाणुओं पर आक्रमण करके कार्बन-कार्बन बंध बनाते हैं। 

:500px|An example of a Grignard reaction

इन ऐलकिल या ऐरिल मैग्नीशियम हैलाइड यैगिकों की क्रियाशीलता तथा संश्लेषण क्रियाओं में इनकी उपयोगिता देखते हुए इन्हें ग्रीगनार्ड अभिकर्मक का नाम दिया गया है। इन अभिकर्मकों का महत्व इसी से स्पष्ट हो जाता है कि गवेषणा के प्रथम आठ वर्षों (1900-1908) में इनके ऊपर 800 से अधिक अनुसंधान लेख प्रकाशित हुए और सन् 1912 में विषय के महत्व को देखते हुए विक्टर ग्रीनयार्ड को नोबेल पुरस्कार से सम्मानित किया गया।

## इतिहास
जस्ते (Zinc) के कार्बनिक यौगिकों की सर्वप्रथम गवेषणा वैज्ञानिक एडवर्ड फ्रैंकलैंड (Edward Frankland) ने सन् 1849 में की थी और इसके 50 वर्षों बाद सन् 1899 में बारबियर (Barbier) ने संश्लेषण क्रियाओं में जस्ते के स्थान पर मैग्नीशियम धातु की उपयोगिता प्रदर्शित की। अगले वर्ष, सन् 1900 में इनके विद्यार्थी ग्रीनयार्ड ने इस गवेषणा की अनेकानेक संभावनाओं की ओर रसायनज्ञों का ध्यान आकर्षित किया और उन्होंने प्रदर्शित किया कि शुष्क ईथर (Ether) की उपस्थिति में मैग्नीशियम अनेक कार्बनिक हैलोजन यौगिकों में विलीन होकर एक नई श्रेणी के यौगिक बनाता है। इस क्रिया को, उदाहरण के लिये, निम्नांकित समीकरण द्वारा व्यक्त कर सकते हैं :

## छबि दीर्घा

File:Grignard reaction experiment 01.jpg|Magnesium turnings placed on a flask.
File:Grignard reaction experiment 02.jpg|Covered with THF and a small piece of iodine added.
File:Grignard reaction experiment 03.jpg|A solution of alkyl bromide was added while heating.
File:Grignard reaction experiment 04.jpg|After completion of the addition, the mixture was heated for a while.
File:Grignard reaction experiment 05.jpg|Formation of the Grignard reagent had completed. A small amount of magnesium still remained in the flask.
File:Grignard reaction experiment 06.jpg|The Grignard reagent thus prepared was cooled to 0°C before the addition of carbonyl compound. The solution became cloudy since the Grignard reagent precipitated out.
File:Grignard reaction experiment 07.jpg|A solution of carbonyl compound was added to the Grignard reagent.
File:Grignard reaction experiment 08.jpg|The solution was warmed to room temperature. The reaction was complete.


श्रेणी:कार्बनिक रसायन के अभिकर्मक
ग्रेट बैरियर रीफ

[right|thumb|300px|ग्रेट बैरियर रीफ के एक भाग का [उपग्रह से लिया गया चित्र]]
**ग्रेट बैरियर रीफ**, क्वींसलैंड (आस्ट्रेलिया) के उत्तरी-पूर्वी तट के समांतर बनी हुई, विश्व की यह सबसे बड़ी मूँगे की दीवार है। इसे पानी का बगीचा भी कहते हैं ।इस दीवार की लंबाई लगभग १,२०० मील तथा चौड़ाई १० मील से ९० मील तक है। यह कई स्थानों पर खंडित है एवं इसका अधिकांश भाग जलमग्न है, परंतु कहीं-कहीं जल के बाहर भी स्पष्ट दृष्टिगोचर होती है। महाद्वीपीय तट से इसकी दूरी १० से १५० मील तक है। समुद्री तूफान के समय अनेक पोत इससे टक्कर खाकर ध्वस्त हो जाते हैं। फिर भी, यह पोतचालकों के लिये विशेष सहायक है, क्योंकि दीवार के भीतर की जलधारा इस बृहत शैलभित्ति (reef) द्वारा सुरक्षित रहकर तटगामी पोतों के लिये अति मूल्यवान् परिवहन मार्ग बनाती है तथा पोत इसमें से गुजरने पर खुले समुद्री तूफानों से बचे रहते हैं। महाद्वीपीय तट तथा अवशेषी शैल भित्ति (barrier reef) के बीच का क्षेत्र (८०,००० वर्ग मील) पर्यटकों के लिये अत्यंत आकर्षक स्थल है। जलवायु परिवर्तन के बुरे असर से ग्रेट बैरियर रीफ के बचने की संभावना बहुत कम है और ऐसी आशंका है कि २०५० तक रीफ पूरी तरह नष्ट हो जएगी।

## पारिस्थितिकी
ग्रेट बैरियर रीफ जीवन की एक असाधारण विविधता का परिवाहक है, जिसमें कई असुरक्षित या विलुप्तप्राय प्रजातियां  शामिल हैं, जिनमें से कुछ रीफ प्रणाली के लिए स्थानिक हो सकती हैं।

## पर्यावरणीय खतरे
जलवायु परिवर्तन, प्रदूषण, क्राउन-ऑफ-थॉर्नस तारामछली और मछली पकड़ना इस चट्टान प्रणाली के स्वास्थ्य के लिए प्राथमिक खतरे हैं। अन्य खतरों में शिपिंग दुर्घटनाएं, तेल रिसाव और उष्णकटिबंधीय चक्रवात शामिल हैं।

## इन्हें भी देखें
* गैलापागोस द्वीपसमूह
* वालदेस प्रायद्वीप

## सन्दर्भ

## बाहरी कड़ियाँ
* How the Great Barrier Reef Works
* World heritage listing for Great Barrier Reef
* Great Barrier Reef Marine Park Authority
* CRC Reef Research Centre
* Biological monitoring of coral reefs of the GBR
* Great Barrier Reef (World Wildlife Fund)
* Dive into the Great Barrier Reef from National Geographic

श्रेणी:ऑस्ट्रेलिया
श्रेणी:समुद्री पारिक्षेत्र
सेउटा

right|सेउटा की स्थिति **सेउटा** स्पेन का एक स्वायत्त शहर है जो जिब्राल्टर की खाड़ी के उत्तर अफ्रीकी पक्ष पर, भूमध्यसागरीय क्षेत्र में स्थित है। यह खाड़ी इसको स्पेन की मुख्य भूमि से अलग करती है। सेउटा का क्षेत्रफल लगभग 28 वर्ग किलोमीटर है (11 वर्ग मील) है। मोरक्को इस क्षेत्र को अपने देश का हिस्सा मानता है।

श्रेणी:स्पेन
गंगालहरी

**गंगालहरी** दो अलग-अलग रचनाओं का नाम है। 

***(१)** पंडित जगन्नाथ तर्कपंचानन द्वारा संस्कृत में रचित गंगास्तव। इसमें केवल 52 श्लोक हैं जिसमें उन्होंने गंगा के विविध गुणों का वर्णन करते हुए अपने उद्धार के लिए अनुनय किया है। 

इसके संबंध में एक कथा प्रसिद्ध है। पंडित जगन्नाथ ने लबंगी नामक एक मुसलमान स्त्री से विवाह कर लिया था। जब तक दिल्ली दरबार में रहे, उसके साथ सुखभोग करते रहे। जब वार्धक्य को प्राप्त हुए तो वे काशी आए। पर काशी के पंडितों ने मुसलमान स्त्री रखने के कारण उनको बहिष्कृत कर दिया। यह अपमान उनसे सहन न हुआ। वे सपत्नीक गंगा तट पर जा बैठे और अपनी गंगालहरी का स्तवन करने लगे। गंगा प्रसन्न होकर प्रत्येक श्लोक पाठ के साथ एक एक पग बढ़ने लगीं और 52 श्लोक पढ़ते पढ़ते वह 52 पग बढ़ कर उनके निकट पहुँच गई और पति-पत्नि दोनों को आत्मसात् कर लिया। अब गंगालहरी की इतनी महत्ता है कि कितने ही लोग उसका नित्य पाठ करते हैं। ज्येष्ठ के दशहरे के दस दिनों तक तो देवालयों और गंगातट पर इसका पाठ लोग अवश्य करते हैं।

----

***(२)** हिंदी के प्रख्यात कवि पद्माकर की अंतिम रचना। अंतिम समय निकट जानकर पद्माकर गंगातट पर निवास करने की दृष्टि से सात वर्ष कानपुर रहे। इन्हीं दिनों उन्होंने इसकी रचना की। इसमें उनकी विरक्ति तथा भक्ति भावना अभिव्यक्त हुई है।

## बाहरी कड़ियाँ
* गंगालहरी (पीडीएफ)
* आचार्य पण्डितराज जगन्नाथ

श्रेणी:ग्रन्थ
श्रेणी:हिन्दी
पुर्तगाली साम्राज्य

thumb|120px |पुर्तगाली साम्राज्य का ध्वज
thumb|460px |पुर्तगाली साम्राज्य और विदेशी हित। लाल - वास्तविक नियंत्रण; जैतूनी - अन्वेषण; नारंगी - प्रभाव और व्यापार के क्षेत्र; गुलाबी - संप्रभुता का दावा; हरा - व्यापार चौकियां; नीला - प्रमुख समुद्री अन्वेषण, मार्ग और प्रभाव क्षेत्र
**पुर्तगाली साम्राज्य** (पुर्तगाली:*Império Português*) इतिहास का पहला वैश्विक साम्राज्य था, जिसके शासित प्रदेश दक्षिण अमेरिका, अफ्रीका, भारत और दक्षिण पूर्व एशिया मे फैले थे। यह आधुनिक यूरोप का एक सबसे लंबे समय तक रहने वाला औपनिवेशिक साम्राज्य भी है, जो लगभग छह सदियों तक कायम रहा, यह 1415 में सेउटा पर कब्जे़ के साथ शुरु होकर 1999 में मकाउ के हस्तांतरण तक रहा।

## सन्दर्भ

श्रेणी:पुर्तगाल
इजरायली नई शेकेल

**इसराइली नई शेकेल** (संकेत: ₪; परिवर्णी शब्द: ש"ח और अंग्रेजी में एनआइएस, कोड: ILS) इसराइल की मुद्रा है। शेकेल १०० अगोरोत (אגורות) (एकवचन अगोरा, हिब्रू: אגורה) में विभाजित है।

## इतिहास
नई शेकेल १ जनवरी १९८६ से पुराने शेकेल से स्थान पर १००० पुराने शेकलिम = १ नई शेकेल की दर से जारी किया गया। १ जनवरी २००३ के बाद से शेकेल एक स्वतंत्र रूप से परिवर्तनीय मुद्रा है। ७ मई २००६ से शेकेल व्युत्पन्न व्यापार भी शिकागो मर्केंटाइल एक्सचेंज पर उपलब्ध की गई है। इस तरह से शेकेल दुनिया के उन बीस मुद्राओं में से शामिल हो गया है, जो विदेशी मुद्रा बाजार में मुद्रा वायदा अनुबंध किया जा रहा है। यह एक कठोर मुद्रा है, जिसका दुनिया में लगभग किसी भी स्थान में उपयोग किया जा सकता है। मुद्रा का उत्पादन इसराइल में ना होकर दक्षिण कोरिया में होता है, क्योंकि देश में कोई टकसाल नहीं है।
श्रेणी:मुद्रा
गंभीरनाथ

**गंभीरनाथ**, नाथ पंथ के एक प्रख्यात योगी थे जिनका जन्म कश्मीर के एक धनी परिवार में हुआ था। किंतु युवावस्था में ही उन्हें वैराग्य उत्पन्न हुआ और उन्होंने गोरखपुर स्थित गोरखनाथ मठ पहुंचकर महन्त बाबा गोपालदास से योग की शिक्षा ली। वाराणसी में गंगातट पर रहकर उन्होंने योगाभ्यास किया। कहा जाता है कि उन्होंने तीनों योगों की सिद्धि प्राप्त की थी। आध्यात्मिक क्षेत्र में उनका उच्च स्थान समझा जाता है। 

बाद में उन्होंने झूसी (प्रयागराज) की एक गुफा में तीन वर्ष तक साधना की। कैलाश मानसरोवर भ्रमण के दौरान उन्हें अनेक योगियों के दर्शन हुए थे और उनसे मिलने का मौका मिला था। अमरकंटक में भी रहकर उन्होंने तपस्या की। गया के कपिलधारा तीर्थ में भी काफी समय तक उन्होंने साधना की थी।

गम्भीरनाथ का जन्म कब हुआ था, यह ठीक-ठीक ज्ञात नहीं है।  वे 21 मार्च 1917 को ब्रह्मलीन हुए थे।

## इन्हें भी देखें
*नाथ सम्प्रदाय
*गोरखपुर

## बाहरी कड़ियाँ
*सिद्ध योगी थे बाबा गम्भीरनाथ (जागरण)
*The Great Yogi Gambheer Nath Ji

श्रेणी:सन्त
दसपुर

**दशपुर** अवंति (पश्चिती मालवा) का प्राचीन नगर था जो मध्य प्रदेश के ग्वालियर क्षेत्र में उस नाम के नगर से कुछ दूर उत्तर पश्चिम में स्थित आधुनिक मंदसौर है।

## परिचय
भारतीय इतिहास के प्राचीन युग में उत्तर भारत में जब भी साम्राज्य स्थापित हुए, अवंति प्राय: उनका एक प्रांत रहा। दशपुर उसी में पड़ता था और कभी-कभी वहाँ भी शासन की एक इकाई होती थी। उसका कोई मूल्यवान ऐतिहासिक उल्लेख गुप्तयुग के पहले का नहीं मिलता। कुमारगुप्त प्रथम तथा द्वितीय और बंधुवर्मा का मंदसोर में 436 ई. (वि॰सं॰ 493) और 472 ई. (वि॰सं॰ 529) का वत्सभट्टि विरचित लेख मिला है, जिससे ज्ञात होता है कि जब बंधुवर्मा कुमारगुप्त प्रथम का दशपुर में प्रतिनिधि था (436 ई.), वहाँ के तंतुवायों ने एक सूर्यमंदिर का निर्माण कराया तथा उसके व्यय का प्रबंध किया। 36 वर्षों बाद (472 ई.) ही उस मंदिर के पुनरुद्वार की आवश्यकता हुई और वह कुमारगुप्त द्वितीय के समय संपन्न हुआ। बंधुवर्मा संभवत: इस सारी अवधि के बीच गुप्तसम्राटों का दशपुर में क्षेत्रीय शासक रहा। थोड़े दिनों बाद हूणों ने उसके सारे पार्श्ववर्ती प्रदेशों को रौंद डाला और गुप्तों का शासन वहाँ से समाप्त हो गया। ग्वालियर में मिलनेवाले मिहिरकुल के सिक्कों से ये प्रतीत होता है कि दशपुर का प्रदेश हूणों के अधिकार में चला गया। किंतु उनकी सफलता स्थायी न थी और यशोधर्मन् विष्णुवर्धन् नामक औलिकरवंशी एक नवोदित राजा ने मिहिरकुल को परास्त किया। मंदसोर से वि॰सं॰ 589 (532 ई.) का यशोधर्मा का वासुल रचित एक अभिलेख मिला है, जिसमें उसे जनेंद्र, नराधिपति, सम्राट्, राजाधिराज, परमेश्वर उपाधियाँ दी गई हैं। उसका यह भी दावा है कि जिन प्रदेशों को गुप्त सम्राट् भी नहीं भोग सके, उन सबको उसने जीता और नीच मिहिरकुल को विवश होकर पुष्पमालाओं से युक्त अपने सिर को उसके दोनों पैरों पर रखकर उसकी पूजा करनी पड़ी। यशोधर्मा मध्यभारत से होकर उत्तर प्रदेश पहुँचा और पंजाब में मिहिरकुल की शक्ति को नष्ट करता हुआ सारा गुप्त साम्राज्य रौंद डाला। पूर्व में लौहित्य (उत्तरी पूर्वी भारतीय सीमा की लोहित नदी) से प्रारंभ कर हिमालय की चोटियों को छूते हुए पश्चिम पयोधि तक तथा दक्षिण-पूर्व से महेंद्र पर्वत तक के सारे क्षेत्र को स्वायत्त करने का उसने दावा किया है। दशपुर को यशोधर्मा ने अपनी राजधानी बनाया। वर्धन्नामांत दशपुर के कुछ अन्य राजाओं की सूचनाएँ प्राप्त होती हैं। मंदसोर से ही अभी हाल में प्राप्त होनेवाले एक अभिलेख से आदित्यवर्धन् तथा वराहमिहिर की बृहत्संहिता (छठी शती) से अवंति के महाराजाधिराज द्रव्यवर्धन की जानकारी होती है।

श्रेणी:प्राचीन भारत
श्रेणी:ऐतिहासिक नगर
केतु विश्वनाथ रेड्डी

**केतु विश्वनाथ रेड्डी** तेलगु भाषा के एक लेखक व साहित्यकार थें। इनका जन्म आन्ध्र प्रदेश के येरांगुटल में स्थित रंगसाइपुरम में १० जुलाई, १९३९ को हुआ था इनकी ३६ पुस्तकें प्रकाशित हुई थी जिनमें केतु विश्वनाथ रेड्डी कथलु नामक कहानी-संग्रह एवं वरलु बोधि नामक उपन्यास से इन्हें लेखक के रूप में पहचान मिली थी। इन्होंने १४ पुस्तकों का संपादन एवं ३ पुस्तकों का अंग्रेजी से तेलगु में अनुवाद किया था। इनकी कहानियाँ विभिन्न भाषाओं में अनुदित हुई हैं। १९९१ में लिखी गई इनकी प्रसिद्ध कहानी खड्गालु-काटुक पिट्टलु २००७ में विजयराघव रेड्डी द्वारा हिन्दी में अनूदित हुई थी।

केतु विश्वनाथ रेड्डी केन्द्रीय साहित्य अकादमी पुरस्कार, श्री पुलुपुल्ला वेंकटेशिवैया साहित्य पुरस्कार, आंध्रप्रदेश साहित्य अकादेमी पुरस्कार, वेंकटरमैय्या स्वर्णपदक एवं भारतीय भाषा परिषद का ऋतंभरा पुरस्कार से सम्मानित हो चुके थे। इन्होंने थाइलैंड, सिंगापुर, ब्रिटेन की शैक्षणिक यात्राएँ भी की थी।

## सन्दर्भ

श्रेणी:तेलुगु साहित्यकार
श्रेणी:1939 में जन्मे लोग
श्रेणी:२०२३ में निधन
दामोदरगुप्त

**दामोदरगुप्त** परवर्ती गुप्तवंश का पंचम शासक था। उसके वंश का कुछ वृत्त अपसड के अभिलेख (फ्लीट, कार्पस् इंस्क्रिप्शनम् इंडिकेरम, खंड 2, पृष्ठ 42 तथा 201 और आगे) से ज्ञात होता है, जहाँ उसकी भी थोड़ी चर्चा मिलती है। अधिकांश विद्वान् यह मानते हैं कि परवर्ती गुप्तों का मूलस्थान पूर्वी मालवा था, किंतु कुछ लेखकों के मत में वे वास्तव में मगध के ही रहनेवाले थे।

दामोदरगुप्त के पिता कुमारगुप्त (तृतीय) ने मौखरियों (ईशानवर्मा) को युद्ध में परास्त कर अपने को मध्य भारत को एक प्रमुख शक्ति बना लिया। उसके समय से परवर्ती गुप्त सामंत न रहकर संभवत: पूर्ण स्वतंत्र बन गए। लगभग 560 ई. में कुमारगुप्त के मरने पर दामोदर गुप्त राजा हुआ। अपसड के अभिलेख से ज्ञात होता है कि "मंदार की तरह उसने अपने शत्रुओं को मार डाला" (हताद्विष:)। किंतु साथ ही यह भी कहा गया है कि युद्ध में ही वह मूर्छित हो गया। (संमूर्छित: सुखघूर्वरनामेति) और कदाचित् वहीं मर भी गया। अंतिम विजय किसके हाथों रही, इस बात पर विद्वानों में मतभेद हैं। किंतु उसी अभिलेख में यह कहा गया है कि मौखरि सेना छिन्न-भिन्न हा गई (यो मौखरे: समितिषूद्धतहूणसैन्यवल्गत्घटाविघटयनुरुवारणानाम्)। उससे दामोदर गुप्त की विजय का अनुमान लगाया जा सकता है। उस युद्ध में दामोदर गुप्त का शत्रु मौखरिराज शरवर्मन था, यह प्रतीत होता है।
## सन्दर्भ
श्रेणी:प्राचीन भारत का इतिहास
श्रेणी:गुप्त राजवंश
एपिफेनी

**एपिफेनी** एक वेब ब्राउज़र है जो जीनोम डेस्कटॉप के लिए बनाई गई थी। इसकी अपनी कोई थीम (स्टाइल) नहीं है और यह जीनोम की थीम पर ही अपने विज़ेट दिखाती है। एपिफेनी में आरंभ में मोज़िला के गेको इंजन का इस्तेमाल करके वेब पृष्ठों को दिखाया जाता था। इसका अद्यतन संस्करण २.२६.३ है जो २९ जून २००९ को प्रकाशित की गई थी। यह लिनक्स, मैक तथा बीएसडी पर चलती है।

श्रेणी:जाल सौम्योपकरण
शरीयत

**शरीयत** (अरबी: شريعة‎), जिसे **शरीया कानून** और **इस्लामी कानून** भी कहा जाता है। इस कानून की परिभाषा दो स्रोतों से होती है। पहला इस्लाम का पन्थग्रन्थ क़ुरआन है और दूसरा इस्लाम के पैग़म्बर मुहम्मद द्वारा दी गई मिसालें हैं (जिन्हें सुन्नाह कहा जाता है)। इस्लामी कानून को बनाने के लिए इन दो स्रोतों को ध्यान से देखकर नियम बनाए जाते हैं। इस कानून बनाने की प्रक्रिया को 'फ़िक़्ह' (, fiqh) कहा जाता है। शरीयत में बहुत से विषयों पर मत है, जैसे कि स्वास्थ्य, खानपान, पूजा विधि, व्रत विधि, विवाह, जुर्म, राजनीति, अर्थव्यवस्था इत्यादि।

पारंपरिक "शरिया" प्रथाओं में से कुछ में गम्भीर मानवाधिकार का उल्लंघन है। शरिया की भूमिका दुनिया भर में एक विवादित विषय बन गई है।  इस बात पर बहस चल रही है कि क्या शरीयत लोकतंत्र, मानवाधिकार, विचार की स्वतंत्रता, महिलाओं के अधिकार, एलजीबीटी अधिकारों और बैंकिंग के अनुकूल है या नहीं।  स्ट्रासबर्ग में यूरोपीय मानवाधिकार न्यायालय (ईसीटीएचआर) ने कई मामलों में फैसला सुनाया कि शरिया "लोकतंत्र के मौलिक सिद्धांतों के साथ असंगत" है।

शरिया को केवल कानून कहना या समझना बहुत बडी अनभिज्ञता है। शरिया में मानव के लगभग सभी कार्यों को स्थान दिया गया है। शरिया में पैगम्बर मुहम्मद की, इस्लाम की, और कुरान की आलोचना को कड़ाई से निषिद्ध किया गया है। इसमें जिहाद के बारे में और जिहाद की परिभाषा दी गयी है। शरिया के अनुसार तब तक जिहाद जारी रखना चाहिए जब तक पूरा विश्व शरिया की शरण में न आ जाए (अर्थात, सभी मनुष्य शरिया के अनुसार जीवन जीना ना शुरू कर दे)। शरिया के अनुसार सभी काफिर और गैर-मुसलमानों को धिम्मी बनाना है। 

200px|thumb|तालिबान पुलिस ने शरिया के स्थानीय अर्थ का उल्लंघन करने के लिए अपराधी को पीटा (महिला ने अपना चेहरा खोला था और उसे विदेशियों को दिखाया था, यही उसका अपराध था)।

मुसलमान यह तो मानते हैं कि शरीयत अल्लाह का कानून है लेकिन उनमें इस बात को लेकर बहुत अन्तर है कि यह कानून कैसे परिभाषित और लागू होना चाहिए। सुन्नी समुदाय में चार भिन्न फ़िक़्ह के नजरिये हैं और शिया समुदाय में दो। अलग देशों, समुदायों और संस्कृतियों में भी शरीयत को अलग-अलग ढँगों से समझा जाता है। शरीयत के अनुसार न्याय करने वाले पारम्परिक न्यायाधीशों को 'काज़ी' कहा जाता है। कुछ स्थानों पर 'इमाम' भी न्यायाधीशों का काम करते हैं लेकिन अन्य जगहों पर उनका काम केवल अध्ययन करना-कराना और पान्थिक नेता होना है। इस्लाम के अनुयायियों के लिए शरीयत इस्लामी समाज में रहने के तौर-तरीकों, नियमों के रूप में कानून की भूमिका निभाता है। पूरा इस्लामी समाज इसी शरीयत कानून या शरीयत कानून के अनुसार से चलता है।

## चित्र दीर्घा

चित्र:Slaves Zadib Yemen 13th century BNF Paris.jpg|thumb|13वीं सदी का गुलाम बाजार, यमन। शरिया में गुलामों और रखैलों को संपत्ति माना जाता है; इसे खरीदा जा सकता है, बेचा जा सकता है, किराए पर लिया जा सकता है, उपहार में दिया जा सकता है, साझा किया जा सकता है और विरासत में प्राप्त किया जा सकता है।
चित्र:Signing the Nikah.jpg|मुस्लिम शादियों में निकाह-नामा शरीयत क़ानून द्वारा अपेक्षित होता है।
चित्र:Ibnhanbal.jpg| ८७९ ई. की उपलब्ध शरीयत पाण्डुलिपि
चित्र:Melaka State Syariah Court.jpg|मलक्का, मलेशिया में शरीयत अदालत


## इन्हें भी देखें
* न्याय

## सन्दर्भ
<

श्रेणी:इस्लाम
श्रेणी:न्याय
श्रेणी:फ़िक़ह
अहल अल-बैत

**अहल अल-बैत** : "अह्ल" का अर्थ 'लोग' और "बैत" का अर्थ 'घर', यानी घर के लोग, मतलब इस्लाम में मुहम्मद साहब के परिवार और घर वालों को "अहल-ए-बैत" या :अहल अल-बैत" कहते हैं। उनको शिया वर्ग बहुत विद्वान मानता है। सभी मुसलमान अहल अल-बायत का बहुत आदर करते हैं।

## परिभाषा
जब अहल **(أهل)** किसी व्यक्ति के साथ निर्माण में दिखाई देता है, तो यह उसके रक्त रिश्तेदारों को संदर्भित करता है। हालाँकि, यह शब्द अन्य संज्ञाओं के साथ व्यापक अर्थ भी प्राप्त करता है। विशेष रूप से, बैत **(بَيْت)** का अनुवाद 'निवास' और 'निवास' के रूप में किया जाता है, और इस प्रकार अहल अल-बेत का मूल अनुवाद 'घर के निवासी' है। अर्थात् अहले-बैत का शाब्दिक अर्थ है 'घर के लोग'। निश्चित लेख अल- के अभाव में अहल बैत का शाब्दिक अनुवाद 'घरेलू' है।

## अन्य पैगम्बर
इब्राहीम (11:73), मूसा (28:12), और मुहम्मद (33:33) के संबंध में, इस्लाम के केंद्रीय धार्मिक पाठ क़ुरआन में अहल अल-बैत वाक्यांश तीन बार दिखाई देता है। इब्राहीम और मूसा के लिए, कुरान में (ahl al-bayt) अहल अल-बैत को सर्वसम्मति से परिवार के रूप में व्याख्या किया गया है। फिर भी कुरान में पैगंबर के परिवार में सदस्यता के लिए योग्यता भी एक मानदंड है।  अर्थात्, पिछले पैगम्बरों के परिवारों के मूर्तिपूजक या विश्वासघाती सदस्यों को ईश्वर की सजा से बाहर नहीं रखा गया है। विशेष रूप से, पैगंबर नूह के परिवार को जलप्रलय से बचाया गया है, सिवाय उनकी पत्नी और उनके एक बेटे के, जिनके बारे में नूह की याचिका को कुरान के श्लोक 11:46 के अनुसार खारिज कर दिया गया था, "हे नूह, वह [तुम्हारा बेटा] तुम्हारे परिवार का नहीं है (अहल)।" पिछले पैगम्बरों के परिवारों को अक्सर कुरान में प्रमुख भूमिका दी जाती है। उसमें, उनके परिजनों को ईश्वर द्वारा पैगम्बरों के आध्यात्मिक और भौतिक उत्तराधिकारियों के रूप में चुना जाता है।

## मुहम्मद

## शिया वर्ग के अनुसार अहल अल-बैत
* मुहम्मद
* अली
* फ़ातिमा
* इमाम हसन
* इमाम हुसैन
* ज़ैनब बिन्त अली
* इमाम ज़ैनुल आबिदीन
* इमाम मुहम्मद इब्न अली (इमाम बाक़र)
* इमाम जाफ़र इब्न मुहम्मद
* इमाम मूसा इब्न जाफ़र
* इमाम अली इब्न मूसा
* मुहम्मद इब्न अली (इमाम जवाद)
* अली इब्न मुहम्मद 
* हसन इब्न अली (इमाम अस्करी)
* हुज्जत इब्न हसन 

## यह भी देखिये
* शिया इस्लाम

## सन्दर्भ

## बाहरी कड़ियाँ

अल-बायत, अहल
रशीद अमज़द

५ मार्च १९४० को जन्में **रशीद अमज़द** आठवें दशक में उभरे कहानीकारों और आलोचकों में विशिष्ट नाम है। सात से अधिक कहानी-संग्रह प्रकाशित। दश्त-ए-नज़र से आगे कहानियों का वृहद् संग्रह। आलोचना की भी कई पुस्तकें प्रकाशित। वर्तमान में रावलपिण्डी में अध्यापन।
## सन्दर्भ

श्रेणी:पाकिस्तानी कहानीकार
पॉलीन्या

thumb|तटीय पॉलीन्या अंटार्कटिक में अधोगामी हवाओं द्वारा निर्मित होते हैं**पॉलीन्या** (रूसी: полынья अर्थ बर्फ का छेद) चारों ओर से समुद्री बर्फ से घिरा एक खुले पानी का क्षेत्र है। इसका प्रयोग भौगोलिक अर्थों मे उन आर्कटिक या अंटार्कटिक समुद्री क्षेत्रों के लिए किया जाता है जिनका पानी वर्ष के अधिकतर समय जमता नहीं है। 

यह एक रूसी शब्द है और वर्तमान अर्थों मे सबसे पहले इसका प्रयोग 19 वीं सदी के ध्रुवीय अन्वेष्कों ने समुद्र के नौगम्य भाग का वर्णन करने के लिए किया था। हाल के दिनों मे भूमंडलीय ऊष्मीकरण (ग्लोबल वार्मिंग) के चलते कुछ पॉलीन्या जैसे *वेडल पॉलीन्या* अपने मूल आकार से काफी बड़ा आकार ग्रहण कर चुके हैं।
 
## सन्दर्भ

श्रेणी:आर्कटिक महासागर
श्रेणी:जलसमूह
श्रेणी:पृथ्वी परिघटनाएँ
श्रेणी:आर्कटिक का भूगोल
श्रेणी:भूगोल शब्दावली
श्रेणी:हिमानी विज्ञान
श्रेणी:पृथ्वी के ध्रुवीय क्षेत्र
श्रेणी:समुद्री बर्फ़
सातकड़ी होता

**सातकड़ी होता** ओड़िया के सामाजिक चेतना के वरिष्ठ कथाकार हैं। १६ उपन्यास, १६ कहानी संग्रह और एक कविता संग्रह प्रकाशित। उड़ीसा साहित्य अकादेमी द्वारा पुरस्कृत, आर्य रोदन फिल्म के श्रेष्ठ कथा-लेखन के लिए क्षेत्रीय पुरस्कार। श्री होता अनेक साहित्यिक सामाजिक, आर्थिक और तकनीकी संस्थाओं के पदाधिकारी अथवा सदस्य रहे हैं। वे साहित्य अकादेमी दिल्ली के ओड़िया परामर्श मंडल के सदस्य रहे हैं। सम्प्रति दक्षिण पूर्व रेलवे के जनरल मैनेजर के पद से सेवा निवृत होने के बाद प्रसिद्ध ओड़िया दैनिक समय के संपादक हैं।

## सन्दर्भ

श्रेणी:ओड़िया साहित्यकार
समुद्री बर्फ़

thumb|मार्च से सितम्बर के मध्य आर्कटिक की बर्फ की मात्रा मे परिवर्तन**समुद्री बर्फ** का निर्माण नमकीन महासागरीय जल से होता है, इसलिए यह -1.8&nbsp;°C (सेल्सियस) (28.8&nbsp;°F) पर निर्मित होती है।

समुद्री बर्फ महासागरों में पाये जाने वाले उन हिमशैलों से अलग है जो हिमनदों का हिस्सा होते हैं और जो समुद्र में इनसे टूट कर बनते हैं। हिमशैल चूंकि संपीडित हिम से निर्मित होते हैं इसलिए यह ताजे पानी के स्रोत होते हैं।

कुछ समुद्री बर्फ स्थायी रूप से जमी रहती है जबकि इसके कुछ हिस्से मौसमी परिवर्तन के चलते पिघल जाते हैं, इसलिए नौगमन के लिए इन क्षेत्रों में इसकी जानकारी अत्यावश्यक है।

## सन्दर्भ

श्रेणी:पारिस्थितिकी
*
हिम

दाएँ|अंगूठाकार|हिम

**हिम** क्रिस्टलीय जलीय बर्फ के रूप में हुआ एक प्रकार का वर्षण है, जिसमे एक बड़ी मात्रा में हिमकण शामिल होते है जो बादलों से गिरते हैं। चूंकि हिम बर्फ के महीन कणों से बनी होती है, इसलिए यह एक दानेदार पदार्थ है। इसकी संरचना खुली और इसलिए नरम होती है, जब तक कि कोई बाहरी दाब डाल कर इसे दबाया ना जाए।

## हिमपात
हिमपातबर्फ के क्रिस्टल के रूपों को दर्शाता है जो वायुमंडल (आमतौर पर बादलों से) से निकलता है और पृथ्वी की सतह पर परिवर्तन से गुजरता है। यह अपने जीवन चक्र में जमे हुए क्रिस्टलीय पानी से संबंधित है, जब उचित परिस्थितियों में, वातावरण में बर्फ के क्रिस्टल का निर्माण होता है, मिलिमीटर का आकार बढ़ाता है, सतह पर तरक्की हो जाती है और सतह पर जमा होता है, फिर जगह में बदल जाता है, और अंततः पिघल, स्लाइड या दूर जाना जाता है । वायुमंडलीय नमी और ठंडी हवा के स्रोतों पर खिलाकर बर्फ के तूफान व्यवस्थित और विकसित होते हैं। स्नोफ्लेक्स सुपरकोलाइड पानी की बूंदों को आकर्षित करके वातावरण में कणों के चारों ओर घूमती है, जो हेक्सागोनल-आकार के क्रिस्टल में स्थिर होते हैं। स्नोफ्लेक विभिन्न आकारों पर लेते हैं, इनमें से मूल प्लेटलेट्स, सुई, स्तंभ और शिलाएं हैं। जैसा कि बर्फ एक बर्फ के टुकड़े में जमा हो जाता है, यह बहाव में उड़ सकता है समय के साथ, सिमेंटर, नीचीकरण और फ्रीज-पिघलना द्वारा, बर्फ का आकार संचित किया गया। जहां साल-दर-वर्ष संचय के लिए जलवायु ठंडा होती है, एक ग्लेशियर हो सकता है। अन्यथा, बर्फ आमतौर पर मौसम में पिघला देता है, जिससे नदियों और नदियों में जल प्रवाह और भूजल रिचार्ज होता है

## सन्दर्भ

श्रेणी:हिम
ग्रेच्युटी

अंगूठाकार|ग्रेच्युटी का संग्रह
अंगूठाकार|ग्रेच्युटी का उदाहरण
किसी कंपनी में काम करने के दौरान कर्मचारी के वेतन का ए॰ भाग भविष्य निधि और **ग्रेच्युटी** (उपदान) के रूप में काटा जाता है। आरम्भिक दौर में यह स्वैच्छिक होता है और पूरी तरह से कर्मचारी पर निर्भर करता है। ग्रेच्युटी अधिनियम, १९७२ में प्रत्येक कंपनी, जिसमें दस से अधिक कर्मचारी हैं, कर्मचारियों को ग्रेच्युटी देने के लिए॰बाध्य है। इस अधिनियम में कर्मचारी वह हैं जिन्हें कंपनी वेतन पर रखती है। इसके अलावा प्रशिक्षुओं को ग्रेच्युटी नहीं मिलती। ग्रेच्युटी कर्मचारी के मूल वेतन ए॰ं महंगाई भत्ते की राशि के आधार पर दी जाती है।

ग्रेच्युटी की सीमा ३,५०,००० रुपये तक होने पर यह आयकर की सीमा से मुक्त होती है। इसके साथ ही सरकारी कर्मचारियों को मिलने वाली पूरी राशि आयकर मुक्त होती है। कंपनी को यह अधिकार है कि वह स्वेच्छा से अपने कर्मचारियों को ज्यादा ग्रेच्युटी दें। लेकिन अतिरिक्त लाभ के रूप में मिलने वाली ग्रेच्युटी आयकर के दायरे में आती है। इसके साथ हीवहीं यदि कर्मचारी की मृत्यु हो जाने की स्थिति में उसके उत्तराधिकारी को पूरी ग्रेच्युटी तुरन्त मिलती है, इस ग्रेच्युटी पर किसी तरह का आयकर भी नहीं लगता। कंपनी सीटीसी (*कॉस्ट टू कंपनी*) खाते के तहत कर्मचारी के वेतन के कुछ भाग को ग्रेच्युटी के रूप में काट सकती हैं। कंपनी में कार्यारम्भ करने से पहले इस बारे में कर्मचारी को जानकारी दी जानी चाहिये।

ग्रेच्युटी से मिलने वाली राशि को पेंशन प्लान, निजी भविष्य निधि और इक्विटी में निवेश कर सकते हैं। यहां ये ध्यान योग्य है कि यदि कर्मचारी इनमें निवेश करना चाहता है, तब उसे ऐसी निधि में निवेश करना चाहिये जिससे उसे नियमित आय हो। यह सेवानिवृत्ति उपरांट भी उसकी नियमित वेतन रूप में मिलती रहेगी।

श्रेणी:ग्रेच्युटी
श्रेणी:कर्मचारी
श्रेणी:वेतन
श्रेणी:कम्पनियाँ
शांताराम सोमयाजी

कन्नड़ के प्रमुख कहानीकार **शांतारम सोमयाजी** केलिफोरनिया पॉलिटेकनीक यूनिवर्सिटी में प्रोफेसर हैं। श्रीसोमजी के अब तक पाँच कहानी-संग्रह प्रकाशित हैं। उनकी दो सौ से भी अधिक कहानियाँ कननड़ की प्रमुख पत्रिकाओं में प्रकाशित हुई हैं। कई कहनियाँ तेलुगु और तमिल में अनूदित। इन्हें विश्वेश्वरय्या प्रतिष्ठान साहित्य पुरस्कार प्राप्त हुआ है

## सन्दर्भ

श्रेणी:कन्नड़ साहित्यकार
समकालीन भारतीय साहित्य (पत्रिका)

***समकालीन भारतीय साहित्य***, साहित्य अकादमी, (३५, रवींद्र भवन, नई दिल्ली) की प्रतिष्ठित द्वैमासिक हिन्दी पत्रिका है। इसका प्रकाशन सन् १९८० से हो रहा है। यह पत्रिका विभिन्न भारतीय भाषाओं में रचित श्रेष्ठ समकालीन साहित्य को प्रस्तुत करती रही हैं। इसके सम्पादक श्री ब्रजेन्द्र कुमार त्रिपाठी हैं।

श्रेणी:हिन्दी पत्रिकाएँ
जगन्नाथ तर्कपंचानन

**जगन्नाथ तर्कपंचानन** (1694-1807) प्रसिद्ध बंगाली पंडित थे। हुगली (त्रिवेणी) में इनका जन्म हुआ। ये बड़े ही प्रतिभाशाली थे। इनके पांडित्य पर मुग्ध होकर तत्कालीन वर्धमान नरेश तथा मुर्शिदाबाद के नवाब ने इन्हें अनेक पारितोषिक प्रदान किए थे। "विवाद मंगार्णव सेतु" तर्कशास्त्र पर इनका प्रामाणिक ग्रंथ है। कहा जाता है, इन्होंने अनेक ग्रंथों की रचना की लेकिन इस समय रामचरितनाटक के अतिरिक्त कुछ उपलब्ध नहीं है। 113 वर्ष की आयु भोगने के बाद इनकी मृत्यु हुई।

श्रेणी:तर्कशास्त्री